L'article 2 de la Llei 23/1986, de 24 de desembre, de bases del règim jurídic de les cambres agràries, modificat per la Llei 37/1994, de 27 de desembre, estableix que les comunitats autònomes determinaran les dates de celebració de les eleccions i realitzaran les convocatòries electorals, prèvia comunicació al Govern central després d'haver consultat amb les organitzacions professionals agràries.
Un cop s'ha realitzat l'esmentada consulta mitjançant la Taula de Concertació, s'ha acordat fixar com a data de celebració de les eleccions a cambres agràries el dia 13 de desembre de 1998, i per tant correspon convocar les eleccions.
L'experiència assolida en els darrers comicis agraris posa de manifest la necessitat d'adaptar per a aquestes eleccions algunes qüestions relacionades amb l'organització del procés electoral.
Per tant, a proposta del conseller d'Agricultura, Ramaderia i Pesca i d'acord amb el Govern,
1.1 Es modifica l'article 4 del Decret 242/1994, de 13 de setembre, pel qual es regula el règim electoral general de les cambres agràries (DOGC núm. 1954, de 30.9.1994), el qual queda redactat de la manera següent:
El Govern de la Generalitat determinarà la data de celebració de les eleccions i realitzarà la convocatòria electoral, amb comunicació prèvia al Govern central i després de consultar les organitzacions professionals agràries que tinguin la condició de més representatives a Catalunya, així com les organitzacions professionals agràries amb implantació en l'àmbit estatal."
1.2 Es modifica l'apartat c) de l'article 5.1 del Decret 242/1994, de 13 de setembre, el qual queda redactat de la manera següent:
"c) Les meses electorals, que seran constituïdes una per cada terme municipal sempre que hi hagi, com a mínim, deu electors degudament censats en el municipi.
En el cas de no arribar a aquest nombre mínim d'electors, aquests hauran d'exercir el seu dret de vot en la circumscripció que determini la Junta Electoral Nacional d'acord amb criteris de proximitat, a proposta de les juntes electorals territorials.
"Excepcionalment, i per motius degudament justificats, la junta electoral competent podrà establir circumscripcions electorals d'àmbit inferior al del municipi."
1.3 Es modifica l'article 11.1.b) del Decret 242/1994, de 13 de setembre, el qual queda redactat de la manera següent:
"b) Finalitzada la lectura de totes les paperetes i un cop anotats els vots emesos, el president aixecarà acta dels resultats de la votació en la mesa electoral que s'introduirà, juntament amb l'acta de la seva constitució, en un sobre que anirà signat pel president, els vocals i els interventors, de manera que les signatures es creuin per la part per la qual, quan sigui el moment, s'hagi d'obrir.
L'esmentat sobre anirà adreçat a l'oficina comarcal corresponent, que el custodiarà fins al seu lliurament a la junta electoral competent."
Es convoquen eleccions a cambres agràries les quals se celebraran el dia 13 de desembre de 1998.
La campanya electoral tindrà una durada de 15 dies, començarà a les 0 hores del dia 27 de novembre i s'acabarà a les 24 hores del dia 11 de desembre.
El procés electoral es regirà pel que disposa el Decret 242/1994, de 13 de setembre, pel qual es regula el règim electoral general de les cambres agràries, amb les modificacions que es determinen als articles precedents, i per la Llei orgànica 5/1985, de 19 de juny, sobre règim electoral general, i les seves posteriors modificacions.
El calendari es publica com a annex d'aquest Decret i, a efectes del còmput dels terminis, s'estableix que els dies són naturals.
Calendari de les eleccions a cambres agràries
Dia D: data de publicació de la convocatòria d'eleccions al DOGC.
D+3: constitució de la Junta Electoral Nacional (JEN) i les juntes electorals territorials (JET) (es dissoldran 100 dies després de celebrades les eleccions).
D+5: exposició del cens als ajuntaments.
D+5+8: reclamacions sobre inclusió o exclusió en el cens davant l'oficina del cens electoral.
D+10: publicació al DOGC del nombre de seccions electorals, els seus locals i les meses corresponents.
D+5+8+4: resolució de les reclamacions.
D+10+7: presentació davant la JET de reclamacions contra la delimitació de les seccions electorals.
D+20: presentació de candidatures davant la JEN i designació dels representants corresponents a cadascuna.
D+10+7+7: resolució per la JET dels recursos dels electors contra la delimitació de les seccions.
D+28: sorteig pels ajuntaments de la composició de les meses electorals.
D+28+3: notificació als interessats, per part dels ajuntaments, del seu nomenament.
D+28+3+7: al·legacions dels interessats davant la JET amb causa justificada i documentació que impedeixi l'acceptació del càrrec.
D+28+3+7+7: resolució de la JET sense ulterior recurs.
D+27: proclamació de les candidatures per la JEN.
D+28: publicació de les candidatures proclamades.
D+28+3: formulació de recursos contra la proclamació de candidats davant la jurisdicció contenciosa administrativa.
D+28+3+2: resolució dels recursos.
D+42: inici de la campanya electoral.
D+42+14: finalització de campanya electoral.
D+58+5: escrutini general per les JET (amb presència dels representants o apoderats de les candidatures).
D+58+5+3: reclamació per part dels representants o apoderats contra irregularitats en l'escrutini.
D+58+5+3+2: resolució de les reclamacions per part de la JEN.
D+58+15: proclamació d'electes.
D+58+15+3: recurs contenciós electoral contra l'acte de proclamació d'electes davant la Sala Contenciosa Administrativa del Tribunal Superior de Justícia de Catalunya.
D+58+22: constitució del Ple de les cambres.
D+58+40: constitució del Ple de les cambres si hi ha hagut recurs contenciós electoral contra proclamació d'electes.
D+58+100: dissolució de la JEN i les JET.